เกี่ยวกับร้านต้อยสับปะรด: 
เป็นร้านขายสับปะรดบนถนนพหลโยธิน ถ้ามาจากแม่สาย จะอยู่ก่อนถึงด่านแม่จัน หน้าป้ายใหญ่ๆเขียนว่าพันธุ์ยางตรัง

การตกแต่งของร้าน: 
เป็นร้านขายสับปะรดข้างทาง ชั้นที่ขายทำจากไม้ไผ่ มีกล่องโพมใช้ใส่สับปะรดที่แช่เย็น

อาหารจานเด็ด: สับปะรดนางแล ภูแล
ราคาเฉลี่ย: 
สับปะรดนางแล 6 กิโลกรัม 100 บาท (ที่อื่นขาย 5 กิโลกรัม 100 บาท) สับปะรดภูแล 4 กิโลกรัม 100 บาท

วิจารณ์อาหาร:
มีคนบอกว่าสับปะรดภูแลและนางแลนี่เป็นสับปะรดคนละพันธุ์ คนละต้นกัน ภูแลเป็นสับปะรดที่ผสมพันธุ์กันระหว่างนางแลและภูเก็ต และก็มีคนบอกว่าสับปะรดภูแลเป็นสับปะรดต้นเดียวกันกับนางแล แต่เป็นผลในรอบการเก็บเกี่ยวที่ 2 และ 3 ในรอบนี้ผลมันจะแกลนๆ แต่ที่แน่ๆก็คือ รสชาติของสับปะรดทั้งสองชนิดต่างกัน ภูแลจะหวานกรอบ นางแลจะอมเปรี้ยวกว่าและฉ่ำกว่า ใบก็ต่างกัน ภูแลใบจะมีหนามมากกว่า ตาสับปะรดก็ไม่เหมือนกัน ภูแลจะตาถี่กว่า (อาจเพราะลูกเล็กกว่า)

ปกติร้านอื่นจะขายสับปะรดที่ปลอกแล้วแต่รสชาติมันหวานแบบไม่ธรรมชาติ ถึงแม่ค้าบอกว่า ไม่ได้ใส่อะไร ล้างด้วยเกลือเอายางออกอย่างเดียว ผมไม่เชื่อครับ มันมีรสไม่ธรรมชาติ ไม่เข้าใจหรือ!!! ซื้อไปปลอกเองมันใจที่สุดครับ

ร้านนี้แม่ค้ายิ้มแย้ม สับปะรดหวานแบบธรรมชาติ สับปะรดธรรมชาติ และลดลแลกแจกแถมสุดๆ ชอบๆ โปรดแวะกันทั่วหน้านะครับ

คะแนนตามหัวข้อ:
<บรรยากาศ> 2/10 ร้านขายสับปะรดข้างทางครับ
<รสชาติอาหาร> 10/10 แบบที่สับปะรดที่ดีควรจะเป็น
<บริการ> 10/10 สุดยอด แบบไม่ต้องขอร้อง
<ความคุ้มค่า> 10/10 อร่อยสุด อยาางแตกต่าง

ข้อสรุป: สับปะรดรสชาติธรรมชาติ แม่ค้ายิ้มแย้ม มีลดแลกแจกแถม

ห้าดาว ให้สำหรับแม่ค้ามีคุณธรรม และสินค้าดี มีคุณภาพ

หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมืิอนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ
